[pic] | EURÓPAI BIZOTTSÁG |

Brüsszel, 2011.1.14.

COM(2011) 10 végleges

Javaslat:

AZ EURÓPAI PARLAMENT ÉS A TANÁCS HATÁROZATA

az EU Szolidaritási Alapjának igénybevételéről

(a Bizottság előterjesztése)

INDOKOLÁS

A 2006. május 17-i intézményközi megállapodás[1] a pénzügyi keret megfelelő fejezeteinek felső határát túllépve évi 1 milliárd EUR-s felső határig engedélyezi az Európai Unió Szolidaritási Alapjának igénybevételét. Az Alapból való részesedés részletes feltételeit a 2012/2002/EK tanácsi rendelet[2] tartalmazza.

Lengyelország, Szlovákia, Magyarország, a Cseh Köztársaság, Horvátország és Románia a 2010 májusában, júniusában és júliusában bekövetkezett árvizek miatt kérelmet nyújtott be az Alapból biztosítandó támogatás iránt. E kérelmek szerint a károk teljes becsült összege a következő:

(EUR) |

Közvetlen kár | Küszöbérték (millió) | 2,5 %-on alapuló összeg | 6 %-on alapuló összeg | A javasolt támogatás teljes összege |

Lengyelország – 2010. évi árvíz „súlyos katasztrófa” | 2 998 989 248 | 2 124.920 | 53 123 000 | 52 444 155 | 105 567 155 |

Szlovákia – 2010. évi árvíz „súlyos katasztrófa” | 561 133 594 | 378.205 | 9 455 125 | 10 975 716 | 20 430 841 |

Magyarország – 2010. évi árvíz „súlyos katasztrófa” | 719 343 706 | 590.710 | 14 767 750 | 7 718 022 | 22 485 772 |

Cseh Köztársaság – 2010. évi árvíz „szomszédos ország” | 204 456 041 | 824.029 | 5 111 401 | 0 | 5 111 401 |

Horvátország – 2010. évi árvíz „szomszédos ország” | 153 039 303 | 275.804 | 3 825 983 | 0 | 3 825 983 |

Románia – 2010. évi árvíz „súlyos katasztrófa” | 875 757 770 | 787.935 | 19 698 375 | 5 269 366 | 24 967 741 |

Összesen | 182 388 893 |

A kérelmek[3] vizsgálata alapján, valamint figyelembe véve az Alapból nyújtható maximális támogatást és annak lehetőségét, hogy az előirányzatok átcsoportosíthatók a többletkiadást igénylő fejezeten belül, a Bizottság 182 388 893 EUR összegig javasolja az Európai Unió Szolidaritási Alapjának igénybevételét, amelyet a pénzügyi keret 3b. alfejezetébe kell allokálni.

Az Alapból történő ezen forrásallokációs javaslat révén a Bizottság a 2006. május 17-i intézményközi megállapodás 26. pontjával összhangban kezdeményezi az egyszerűsített háromoldalú eljárást, hogy biztosítsa a költségvetési hatóság két ágának egyetértését az Alap igénybevételének szükségességét és az igényelt összegeket illetően. A Bizottság felkéri a költségvetési hatóság mindkét ágát, hogy szándékáról értesítse a másik ágat és a Bizottságot.

A költségvetési hatóság bármelyik ágának elutasító véleménye esetén hivatalos háromoldalú egyeztetést kell kezdeményezni.

A Bizottság költségvetés-módosítási tervezetet nyújt be annak érdekében, hogy a 2011. évi költségvetésbe bevezessék a specifikus kötelezettségvállalási és kifizetési előirányzatokat, a 2006. május 17-i intézményközi megállapodás 26. pontjában foglaltaknak megfelelően.

Javaslat:

AZ EURÓPAI PARLAMENT ÉS A TANÁCS HATÁROZATA

az EU Szolidaritási Alapjának igénybevételéről

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Parlament, a Tanács és a Bizottság között a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[4] és különösen annak 26. pontjára,

tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre[5],

tekintettel a Bizottság javaslatára[6],

mivel:

(1) Az Európai Unió a katasztrófa sújtotta régiók lakossága iránti szolidaritás gyakorlati érvényesítésére létrehozta az Európai Unió Szolidaritási Alapját (a továbbiakban: az Alap).

(2) A 2006. május 17-i intézményközi megállapodás az Alap igénybevételét évi 1 milliárd EUR felső határig engedélyezi.

(3) Az Alap igénybevételére vonatkozó rendelkezéseket a 2012/2002/EK tanácsi rendelet tartalmazza.

(4) Lengyelország, Szlovákia, Magyarország, a Cseh Köztársaság, Horvátország és Románia kérelmet nyújtott be az Alap igénybevételére a földcsuszamlások és heves áradások okozta katasztrófa miatt,

ELFOGADTA EZT A HATÁROZATOT:

1. cikk

Az Európai Unió Szolidaritási Alapjából az Európai Unió 2011. pénzügyi évre szóló általános költségvetése javára 182 388 893 EUR összeget kell mobilizálni kötelezettségvállalási és kifizetési előirányzatok formájában.

2. cikk

Ezt a határozatot az Európai Unió Hivatalos Lapjában ki kell hirdetni.

Kelt Brüsszelben, […]-án/-én.

az Európai Parlament részéről a Tanács részéről

az elnök az elnök

[1] HL C 139., 2006.6.14., 1. o.

[2] HL L 311., 2002.11.14., 3. o.

[3] A Bizottság közleménye (SEC(2010) 1562) a Lengyelország, Szlovákia, a Cseh Köztársaság, Magyarország, Horvátország és Románia által benyújtott, az Európai Unió Szolidaritási Alapjának igénybevételére irányuló kérelmekről.

[4] HL C 139., 2006.6.14., 1. o.

[5] HL L 311., 2002.11.14., 3. o.

[6] HL C […]., […]., […]. o.